Diari Oficial de la Generalitat Valenciana


Sumari del DOGV 6170, del 22-12-2009 (2009/14362)

RESOLUCIÓ de 17 de desembre de 2009, del conseller de Solidaritat i Ciutadania, de la convocatòria realitzada mitjançant l'Orde de 21 de maig de 2009, de la sèptima edició del Concurs Internacional de Fotografia de Cooperació al Desenrotllament Objectiu Obert - Solidària 2009.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6170

Data del DOGV
:   22-12-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/14514


Data del document
:   17-12-2009

Organisme emissor
:   Conselleria de Solidaritat i Ciutadania

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 17 de desembre de 2009, del conseller de Solidaritat i Ciutadania, de la convocatòria realitzada mitjançant l'Orde de 21 de maig de 2009, de la sèptima edició del Concurs Internacional de Fotografia de Cooperació al Desenrotllament Objectiu Obert - Solidària 2009. [2009/14146]  
En data de 2 de juny de 2009, va ser publicada, en el Diari Oficial de la Comunitat Valenciana (DOCV núm. 6026), l'Orde de la conselleria d'Immigració i Ciutadania, de 21 de maig de 2009, per la qual es convocava la sèptima edició del Concurs Internacional de Fotografia de Cooperació al Desenrotllament Objectiu Obert - Solidària 2009  
A esta convocatòria s'han presentat un total de 45 obres, sent totes preseleccionades.   
El jurat, de conformitat amb la base huitena, de l'orde de referència, ha examinat els treballs preseleccionats i ha formulat el seu veredicte, proposant premiar aquelles obres que, al seu parer, posseïxen un millor nivell de percepció visual i creativa, i que comporten una reflexió sobre la vida, costums i problemes dels països desfavorits, generant una actitud de respecte i tolerància cap a altres cultures, i adoptant una posició compromesa i crítica cap a estos esdeveniments.  
Fonaments jurídics  
De conformitat amb el que establix la Llei 8/2003, de 17 de novembre, General de Subvencions, els preceptes bàsics del Reglament que la desenvolupa, aprovat per Reial Decret 887/2006, de 21 de juliol, així com les previsions del Text Refós de la Llei d'Hisenda Pública de la Generalitat, i d'acord amb el que preveu el Decret 19/2009, de 3 de novembre, del Consell, pel qual s'establix l'estructura orgànica bàsica de la Presidència i de les conselleries de la Generalitat, així com en el Decret 207/2009, de 13 de novembre del Consell, pel qual s'aprova el Reglament Orgànic i Funcional de la conselleria de Solidaritat i Ciutadania,  
Per raó d'això, i a proposta motivada del jurat, en la seua reunió del 24 de novembre de 2009, resolc:  
Primer  
Concedir als premiats, citats en l'annex I, d'esta resolució, els premis i quanties establits en la base 9 de l'orde de convocatòria.  
Segon  
Requerir els premiats perquè presenten, en el termini dels deu hàbils següents a la publicació, en el DOCV, d'esta resolució de concessió de premis, a l'efecte de poder efectuar el seu abonament corresponent, la documentació següent:  
a) Fitxa de manteniment de tercers segons model normalitzat disponible en la web www.cic.gva.es, en la qual constarà el compte bancari en el qual s'haja de rebre la transferència.  
b) Acreditació de la titularitat del compte bancari que s'assenyala en la fitxa de manteniment de tercers.  
Contra esta resolució, que posa fi a la via administrativa, es podrà interposar, potestativament, recurs de reposició davant d'este mateix òrgan, en el termini d'un mes comptador des de l'endemà de la seua notificació, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació. Tot això de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en els articles 10 i 46 de la Llei 29/1998, de 13 de juliol, reguladora del Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 17 de desembre de 2009.- El conseller de Solidaritat i Ciutadania: Rafael Blasco Castany.  
ANNEX I  
Categoria Professional  
Primer premi:  
Títol de l'obra: La Quebrada de Guaraquiché  
Nom i cognoms: Javier Arcenillas  
Primer accèssit:  
Títol de l'obra: En la escuela  
Nom i cognoms: Joaquin Fábregas Calellas  
Segon accèssit:   
Títol de L'obra: Madres  
Nom i cognoms: Antonio José García Gómez  
Categoria Ciutadania  
Premi:  
Títol de l'obra: Unifica2  
Nom i cognoms: Victoriano Jiménez Gómez